Riżoluzzjoni tal-Parlament Ewropew dwar id-dimensjoni esterna tal-ġlieda kontra t-terroriżmu internazzjonali (2006/2032(INI))



Official Journal 287 E , 29/11/2007 P. 0524 - 0535



P6_TA(2007)0050 Id-dimensjoni esterna tal-ġlieda kontra t-terroriżmu internazzjonali Riżoluzzjoni tal-Parlament Ewropew dwar id-dimensjoni esterna tal-ġlieda kontra t-terroriżmu internazzjonali (2006/2032(INI)) Il-Parlament Ewropew, - wara li kkunsidra t-Trattat li jistabbilixxi Kostituzzjoni għall-Ewropa, - wara li kkunsidra l-Artikoli 6 u 7 u t-Titolu V tat-Trattat UE, - wara li kkunsidra d-Dikjarazzjoni Universali tad-Drittijiet tal-Bniedem ta' l- 10 ta' Diċembru 1948, - wara li kkunsidra l-Konvenzjoni Ewropea għall-Ħarsien tad-Drittijiet tal-Bniedem u tal-Libertajiet Fundamentali, iffirmata f'Ruma fl- 4 ta' Novembru 1950, - wara li kkunsidra l-Konvenzjoni Ewropea dwar l-Qerda tat-Terroriżmu tal-Kunsill ta'l-Ewropa, iffirmata f'Strasburgu fis- 27 ta' Jannar 1977, - wara li kkunsidra t-tlettax-il strument tan-Nazzjonijiet Uniti li jeżistu bħalissa u l-erba' strumenti adottati fl-2005, li għadhom ma ġewx fis-seħħ, fil-qasam tal-prevenzjoni u l-qerda tat-terroriżmu internazzjonali; wara li kkunsidra ir-Riżoluzzjonijiet 1368 u 1373 (2001) kif ukoll 1267 (1999) tal-Kunsill tas- Sigurtà u r-Riżoluzzjoni A/RES/60/288 ta' l-Assemblea Ġenerali tat- 8 ta' Settembru ta' l-2006 dwar l- Istrateġija Globali tan-Nazzjonijiet Uniti (NU) għall-Ġlieda kontra t-Terroriżmu u l-Pjan ta' Azzjoni anness magħha, - wara li kkunsidra r-Riżoluzzjoni 1267(1999) tal-Kunsill tas-Sigurtà tan-NU, implimentata fuq livell ta' l- UE mir-Regolament tal-Kunsill (KE) Nru 881/2002 tas- 27 ta' Mejju 2002 li timponi ċerti miżuri restrittivi speċifiċi immirati kontra ċerti persuni u entitajiet marbuta ma' Usama bin Laden, in-netwerk Al- Qaida u t-Taleban [1], - wara li kkunsidra l-konklużjonijiet tal -Laqgħa Għolja Dinjija ta' l-2005 tan-NU dwar it-terroriżmu (Riżoluzzjoni A/RES/60/1 ta'l-Assemblea Ġenerali), - wara li kkunsidra lir-Rapport tal-Panel ta' Livell Għoli, intitolat: "Alleanza ta' Ċiviltajiet" ippreżentat lis- Segretarju Ġenerali tan-NU fit- 13 ta' Novembru 2006, - wara li kkunsidra l-klawżola ta' difiża reċiproka li hemm fl-Artikolu 5 tat-Trattat ta' Washington, invokata mill-membri tan-NATO fit- 12 ta' Settembru 2001, li b'hekk l-attakk terroristiku fuq il-World Trade Centre tal- 11 ta' Settembru 2001 ġie definit bħala attakk barrani fuq l-Istati Uniti - wara li kkunsidra l-Istrateġija Ewropea Għas-Sigurtà (ESS) — Ewropa żgura f'dinja aħjar — approvata mill-Kunsill Ewropew fit- 12 ta' Diċembru 2003, kif ukoll l-Istrateġija ta' l-Unjoni Ewropea kontra l- Proliferazzjoni ta' l-Armi ta' Qerda tal-Massa adottata fl-istess data, - wara li kkunsidra r-rapport intitolat "Duttrina ta' Sigurtà tal-Bniedem — ir-Rapport ta' Barċellona tal- Grupp ta' Studju dwar il-kapaċita tas-sigurtà ta' l-Ewropa", kif ġie ppreżentat fil- 15 ta' Settembru 2004 lir-Rappreżentant Għoli ta' l-UE għall-Politika Komuni Barranija u ta'Sigurtà (CFSP), - wara li kkunsidra l-konklużjonijiet tal-Kunsill Ewropew ta' Brussell tal- 25 u tas- 26 ta' Marzu ta' l-2004, u b'mod partikulari d-Dikjarazzjoni tal-Kunsill Ewropew tal- 25 ta' Marzu ta' l-2004 dwar il-ġlieda kontra t-terroriżmu, li tinkludi klawsola ta' solidarjetà, - wara li kkunsidra l-Pjan ta' Azzjoni dwar il-Ġlieda kontra t-Terroriżmu, approvat mill-Kunsill Ewropew fil- 21 ta' Settembru 2001 u l-Pjan ta' Azzjoni/Pjan Direzzjonali rivedut tal-Kunsill dwar il-Ġlieda kontra t-Terroriżmu tal- 15 ta' Ġunju 2004 u approvat mill-Kunsill Ewropew fil-laqgħa tiegħu tas- 17 u tat- 18 ta' Ġunju 2004, - wara li kkunsidra l-Istrateġija ta' l-Unjoni Ewropea dwar il-Ġlieda kontra t-Terroriżmu adottata mill- Kunsill Ewropew ta' l- 14 u tal- 15 ta' Diċembru 2005, kif ukoll l-Istrateġija ta' l-Unjoni Ewropea kontra r-Radikalizzazzjoni u r-Reklutaġġ ta' terroristi adottata mill-Kunsill Ewropew fl-istess data, - wara li kkunsidra l-konklużjonijiet tal-Laqgħa Għolja Internazzjonali dwar id-Demokrazija, it-Terroriżmu u s-Sigurtà, organizzata f'Madrid bejn it- 8 u l- 11 ta' Marzu 2005, - wara li kkunsidra r-Rapport tas-Segretarju Ġenerali tan-NU tas- 27 ta' April 2006 intitolat "Magħqudin kontra t-terroriżmu: Rakkomandazzjonijiet għal strateġija dinjija għall-ġlieda kontra t-terroriżmu" (A/60/825), - wara li kkunsidra r-rapport tal-Grupp ta' Livell Għoli ta' Persuni Eminenti tan-NU dwar it-Theddid, l- Isfidi u l-Bidla, "Dinja aktar sikura: ir-responsabilità kondiviża tagħna", tat- 2 ta' Diċembru 2004, u rrapport tas-Segretarju Ġenerali tal-NU tal- 21 ta'Marzu 2005, għal-Laqgħa Għolja ta' l-2005 dwar irriforma, intitolat: "F' Libertà: Ikbar — lejn Żvilupp, Sigurtà u Drittijiet tal-Bniedem għal Kulħadd", - wara li kkunsidra l-Kodiċi ta' Kondotta Ewromediterranju dwar il-Ġlieda kontra t-Terroriżmu, adottat fiLaqgħa Għolja Ewromediterranja li saret f'Barċellona fis- 27 u t- 28 ta' Novembru 2005, - wara li kkunsidra d-Dikjarazzjonijiet ta' l-UE u l-Istati Uniti tas- 26 ta' Ġunju 2004 dwar il-ġlieda kontra t-terroriżmu u dwar it-tisħiħ tal-koperazzjoni reċiproka fil-qasam tan-nonproliferazzjoni u tal-ġlieda kontra t-terroriżmu ta' l- 20 ta' Ġunju 2005, u d-Dikjarazzjonijiet ta'l-UE u l-Istati Uniti fil-Laqgħa Għolja ta' Vienna tal- 21 ta'Ġunju 2006 fejn nnota, bi tħassib kbir, il-programm ta' detenzjoni sigrieta tas-CIA, li l-eżistenza tiegħu ġiet ikkonfermata mill-President Bush fis- 6 ta' Settembru 2006, - wara li kkunsidra l-Pjan Direzzjonali ta' UE u r-Russja dwar l-Ispazju Komuni ta' Sigurtà Esterna, iffirmat fl- 10 ta' Mejju 2005 fl-okkażjoni tal-XV-il Laqgħa Għolja bejn l-UE u r-Russja, - wara li kkunsidra l-iskoperta reċenti ta' l-eżistenza ta' organiżazzjonijiet terroristiċi perikolużi ħafna ġewwa l-Italja u Franza, - wara li kkunsidra d-Dikjarazzjoni Komuni ta' l-UE u l-ASEAN (Assoċazzjoni tan-Nazzjoni ta' l-Asja tax- Xlokk) dwar it-Terroriżmu, li ġiet iffirmata fis- 27 ta' Jannar 2003 fl-okkażjoni ta' l-14-il Konferenza Ministerjali ta' l-UE u l-ASEAN, - wara li kkunsidra d-Dikjarazzjoni Komuni ta' l-UE u l-OAU (Organiżazzjoni tal-Unita' Afrikana) dwar it- Terroriżmu, tal- 11 ta' Ottubru 2001, - wara li kkunsidra l-Istatut ta' Ruma tal-Qorti Kriminali Internazzjonali (ICC) approvat fis- 17 ta' Lulju 1998 mill-Konferenza Diplomatika tal-Plenipotenzjarji tan-NU, - wara li kkunsidra l-Komunikazzjoni tal-Kummissjoni lill-Kunsill, lill-Parlament Ewropew u lil-Kumitat Ekonomiku u Soċjali Ewropew tad- 29 ta' Novembru 2005, bit-titlu "Il-Prevenzjoni u l-Ġlieda kontra l- Finanzjament tat-Terroriżmu permezz ta' koordinazzjoni aħjar fil-livell nazzjonali u aktar trasparenza fis-settur ta' organizzazzjonijiet mingħajr skop ta' qligħ", inkluża r-Rakkomandazzjoni tagħha lill-Istati Membri (COM(2005)0620) u l-Memorandum tal-Kummissjoni tal- 1 ta' Diċembru 2005 rigward ilfinanzjament tat-Terroriżmu: linji gwidi ġodda għall-Istati membi dwar l-istrutturi ta' ko-ordinazzjoni fuq livell nazzjonali u l-vulnerabilita' tas-settur ta' organiżazzjonijiet mingħajr skop ta' qligħ (MEMO/05/460), - wara li kkunsidra r-Rakkomandazzjoni tas- 7 ta' Ġunju 2005, indirizzata lill-Kunsill Ewropew u lill- Kunsill dwar il-Pjan ta' Azzjoni ta' l-Unjoni Ewropea kontra t-terroriżmu [2], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Barranin u l-opinjonijiet tal-Kumitat għall-Iżvilupp u tal-Kumitat għal-Libertajiet Ċivili, il-Ġustizzja u l-Intern (A6-0441/2006), A. Billi t-terroriżmu internazzjonali (inkluża l-ideoloġija tiegħu) jikkostitwixxi bħalissa waħda mill-ikbar theddidiet għas-sigurtà, għall-paċi, għall-istabilità u għall-valuri demokratiċi tal-komunità internazzjonali u, b'mod partikulari, huwa theddida diretta għaċ-ċittadini Ewropej, għall-Istati Membri, għaddemokrazija u għall-Istat tad-Dritt, li huma valuri li fuqhom hija msejsa l-Unjoni Ewropea, B. Konxju li t-terroriżmu, l-organizzazzjonijiet li jipprattikawh u l-istati u l-aġenti mhux governattivi li jippatroċinawh, jiffinanzjawh u jipprattikawh għall-iskopijiet tagħhom huma, ta' natura diversa; Billi litfaċċar tan-natura li hi ukoll imprevedibbli ta' fenomenu li jippressupponi sens ovvju ta' opportunità (b'mod speċjali fil-każ tat-terroriżmu ta' gruppi radikali li jgħidu li qed jiddefendu l-Islam), u l-ħtieġa li l-Unjoni tiżviluppa politika proattiva, (u mhux biss reattiva), tiġġieled kontra dan il-fenomenu, C. Billi l-Ewropa nbidlet milli tkun l-iżjed bażi ta' appoġġ loġistiku, u saret mira importanti ta' l-attakki ppjanati, D. Billi skond l-Istrateġija Ewropea għas-Sigurtà, l-ġlieda kontra t-terroriżmu hija prijorità ta' l-Unjoni Ewropea u element kruċjali ta' l-azzjoni esterna tagħha,, E. Billi t-tfitxija għas-sigurtà lil hinn mill-fruntieri ta' l-UE għandha tkun imsejsa fuq il-prinċipji tadduttrina tas-sigurtà tal-bniedem, b'mod partikulari fuq il-primat tad-drittijiet tal-bniedem; l-eżiġenzi tal-multilateraliżmu; approċċ li jibda minn isfel 'l fuq ibbażżat fuq l-għarfien tas -sitwazzjoni lokali; lapproċċ reġjonali; u l-istabbiliment ta' awtorità politika ċara u leġittima, F. Billi l-UE għandha strateġija tagħha għall-ġlieda kontra t-terroriżmu li għandha tiddaħħal fi strateġija multilaterali u tiġi bbażata fuq ir-rispett bla kundizzjoni tad-drittijiet tal-bniedem u fuq il-prinċipji li huma l-pedament ta' dawk l-istati ġvernati mill-l-Istat tad-Dritt, billi t-terroriżmu jikkonstitwixxi preċiżament attakk dirett kontra t-tnejn li huma, u billi kwalunkwe azzjoni li tittieħed barra minn dak ilqafas hija falliment tad-demokrazija, G. Billi t-terroriżmu huwa dejjem kriminali u inġustifikabbli fi kwalunkwe ċirkostanza, indipendentement minn meta u minn min twettaq, u billi fl-ebda każ ma jista' jintuża għall-kisba ta' għanijiet politiċi, H. Billi l-vittmi tat-terroriżmu huma referenza morali għas-soċjetajiet tagħna u għad-demokrazija u billi l-awtoritajiet pubbliċi għandhom jisimgħu il-vuċi tagħhom u jiggarantixxu li jiġu ikkonsidrati meta jittieħdu deċiżjonijiet bil-ħsieb tal-ġlieda kontra dawk li għamluhom protagonisti nvoluntarji, I. Billi l-gruppi terroristiċi jesplojtaw il-faqar estrem, il-falliment li jiġu mwettqa d-drittijiet tal-bniedem u gvern kostituzzonali, il-frustrazzjoni kollettiva, in-nuqqas ta' aċċess għat-taħriġ u l-esklużjoni soċjali għall-istrateġiji tagħhom ta' ikkapparrar unfiltrazzjoni, J. Billit-terroriżmu jsib art għammiela ideali fis-soċjetajiet li jbatu minn livelli għolja ta' diskriminazzjoni politika, soċjali, ekonomika, etnika, reliġjuża jew ta' xorta oħra, u minn nuqqas ta' demokrazija u taddrittijiet tal-bniedem, K. Billi sabiex il-ġlieda kontra t-terroriżmu tkun effikaċi, huwa rikjest għarfien dettaljat tal-grupp terroristiku li qed jiġi miġġielet, ta'l-ideoloġija tiegħu u tal-kuntest soċjali, politiku, ekonomiku u reliġjuż li jitfaċċa fih, u li minnu jgħixu dawk li jwettqu t-terroriżmu, u dawk li jappoġġawh i, L. Billi għandhom jittieħdu miżuri speċifiċi għall-ġlieda kontra kull organizzazzjoni terroristika, minħabba li kull waħda minnhom għandha l-għanijiet, l-organizzazzjoni u l-modus operandi partikulari tagħha, u, billi għandha tittieħed azzjoni speċifika kontra l-organizzazzjoni Al Qaeda, M. Billi t-theddida tat-terroriżmu mhix limitata għal zoni ġeografiċispeċifiċi, u billi, l-organizzazzjonijiet terroristiċi jinsabu ġewwa u barra l-fruntieri ta'l-Unjoni u diġà taw izjed minn biżżejjed provi li huma f'kundizzjoni li jwettqu l-attakki u l-atti ta' vjolenza tagħhom fi kwalunkwe kontinent u kontra diversi pajjiżi fl-istess ħin, N. Billi kemm l-Istati Membri b'mod individwali kif ukoll l-Unjoni Ewropea nnifisha u l-istituzzjonijiet tagħha diġà kienu jew jistgħu jkunu mira diretta tat-terroriżmu internazzjonali, O. Billi l-esperjenzi koroh li ġraw sal-ġurnata ta' llum juru li l-ebda Stat Membru ma jista' jiffaċċja waħdu, l-fenomenu tat-terroriżmu b'suċċess, u billi huwa fundamentali, l-ewwel, li jkun hemm politika komuni għall-ġlieda kontra t-terroriżmu min-naħa ta' l-Unjoni li tuża l-istrumenti u r-riżorsi kollha għad-dispożizzjoni ta'l-Istati gvernati mill-Istat tad-Dritt u għad-dispożizzjoni ta'l-Unjoni nnifisha u, it-tieni li jkun hemm koperazzjoni internazzjonali ikkontrollata demokratikament u u effettivament fil-ġlieda kontra t-terroriżmu internazzjonali, P. Billi għall-ġlieda effettiva kontra t-terroriżmu huma indispensabbli it-tisħiħ tal-koperazzjoni u l-koordinazzjoni transatlantika u l-applikazzjoni sħiħa hawn fuq imsemmija tad-Dikjarazzjonijiet ta' l-UE u l-Istati Uniti dwar il-ġlieda kontra t-terroriżmu u dwar it-tisħiħ tal-koperazzjoni reċiproka fil-qasam tan-nonproliferazzjoni u tal-ġlieda kontra t-terroriżmu, u d-Dikjarazzjonijiet ta'l-UE u l-Istati Uniti fil- Laqgħa Għolja ta' Vienna, Q. Billi l-ġlieda kontra t-terroriżmu internazzjonali tesiġi nisġa bejn l-aspetti interni u esterni tas-sigurtà, u li l-UE ikollha approċċ għall-din l-isfida li jkum globali, koerenti u li tinvolvi l-pilastri vari ta' l-UE, R. Konxju mid-dimensjoni globali tat-terroriżmu tirrikjedi ukoll rispons globali li jiffaċċja l-fenomenu mid-dimensjonijiet kollha tiegħu, kemm minn dik tas-sigurtà, kif ukoll minn dik politika, ekonomika, soċjali u kulturali, S. Billi l-UE hija msejsa fuq grupp ta' valuri, kif jissemmew, pereżempju, fil-kriterji ta' Copenhagen, u billi dawn il-valuri għandhom jiġu promossi mad-dinja kollha bħala l-uniku mezz ta' prevenzjoni tatterroriżmu fuq medda twila ta' żmien, T. Billi d-dimensjonijiet esterni u interni tal-ġlieda kontra t-terroriżmu huma interrelatati u inseparabbli, U. Billi l-prevenzjoni u għalhekk il-bżonn ta' l-konsiderazzjoni eżawrjenti tar-rapporti tas-servizzi ta' intelliġenza, huma elementi bażiċi tal-ġlieda kontra t-terroriżmu, bħalma ntwerafil-każ ta' ċerti attaki li ġew ripetuti, V. Billi sabiex l-azzjonijiet ta' l-Unjoni fil-ġlieda kontra t-terroriżmu ikunu effettivi, huwa vitali li jkun hemm koperazzjoni mill-qrib u skambju ta' informazzjoni msaħħaħ bejn l-istituzzjonijiet ta' l-Unjoni, l-Istati Membri u s-servizzi ta' l-intelliġenza rispettivi, u l-aġenziji speċjalizzati ta' l-Unjoni (bħall- Europol u l-Eurojust), W. Billi l-irwol tal-Koordinatur ta' l-UE tal-Ġlieda Kontra t-Terroriżmu, huwa essenzjali u billi għandu jingħata aktar poteri u mezzi, X. Billi l-Unjoni għandha tiżviluppa politika ta' prevenzjoni proattiva pjuttost minn prevenzjoni reattiva, li tkun ukoll ta' ħarsien u ta'rażna, biex tiġġieled b'mod effettiv kontra t-terroriżmu internazzjonali, Y. Billi biex il-ġlieda kontra t-terroriżmu internazzjonali u l-ideoloġija tiegħu tkun effettiva, din trid tkun appoġġata minn konvinzjoni reali u determinazzjoni fl-Unjoni u fl-Istati Membri tagħha, u jkollha ukoll l-appoġġ ta' pubbliku sensibilizzat u infurmata tajjeb, Z. Billi l-Istati Membri m'għandhomx jipposponu l-implimentazzjoni ta' l-impenji kollha assoċjati malġlieda kontra t-terroriżmu li huma msejsa fuq il-koperazzjoni kontra t-terroriżmu kemm fi ħdan l- Unjoni kif ukoll fuq skala internazzjonali, AA. Billi huwa konvint li d-demonizzazzjoni ta' kwalunkwe kultura, ċiviltà jew reliġjon f'isem il-ġlieda kontra t-terroriżmu, huwa żball li jista' jkollu effetti kontroproduttivi, AB. Billi l-Musulmani nfushom huma fost dawk li sfaw vittmi tat-terroriżmu Islamiku li, min-naħa tiegħu, huwa r-riżultat tal-kunflitti li jeżistu fid-dinja Musulmana u tal-ġlieda għall-poter u għar-riżorsi, inkluż iż-żejt, Dwar il-prinċipji bażiċi tad-dimensjoni esterna tal-ġlieda kontra t-terroriżmu internazzjonali 1. Jappoġġja l-ħtieġa għal għan strateġiku li t-terroriżmu jiġi missielet globalment u li jiġu rrispettati ddrittijiet tal-bniedem, bl-għan aħħari li tinkiseb Unjoni Ewropea aktar żgura, u li tippermetti liċ-ċittadini tagħha li jgawdu minn spazju veru ta' libertà, sigurtà u ġustizzja; Huwa ta' l-istess fehma tal-Kunsill li, apparti forom oħra ta' terroriżmu, l-aktar theddida serja għall-Ewropa bħalissa ġejja minn gruppi radikali vjolenti li jgħidu li qed jiddefendu l-Islam, bħan-network kriminali AL Qaeda u l-gruppi affiljati magħha jew ispirati mill-ideoloġija tagħha; 2. Jenfasizza l-ħtieġa li l-Unjoni Ewropea, l-Istati Membri tagħha u l-pajjiżi msieħba tagħha isejsu l-istrateġija globali tagħhom ta' kontra t-terroriżmu fuq il-prinċipji fundamentali li jservu wkoll bħala gwida għallazzjonijiet tan-NU, fuq djalogu kostruttiv u serju bejn il-popli u n-nazzjonijiet, kif ukoll bejn kulturi, reliġjonijiet u ċiviltajiet, b'kont meħud għall-perċezzjonijiet u l-interessi rispettivi, u fuq rispett tal-liġi internazzjonali; 3. Jitlob lill-Kummissjoni u lill-Istati Membri sabiex joqogħdu attenti li ma jistigmatizzawx ċerti gruppi ta' nies li ġejjin minn dijaspori differenti u li jgħixu fit-territorju Ewropew, u biex jappoġġjaw b'mod partikulari l-politiki ta' ġlieda kontra l-kżenofobija u kontra kull ksur tad-drittijiet tal-bniedem li jseħħ fil-konfront talkomunitajiet ta' immigranti u ta' refuġjati, u jappoġġja wkoll il-proġetti ta' għajnuna għall-iżvilupp imwettqa minn migranti jew minn assoċjazzjonijiet ta' migranti; 4. Jesprimi d-dispjaċir tiegħu li L-Laqgħa Għolja Dinjija tan-NU fl-2005 naqset milli jilħaq qbil fuq definizzjoni komprensiva tat-terroriżmu, u jisħaq fuq il-ħtieġa li tinstab definizzjoni ta' terroriżmu internazzjonali li tkun aċċettata b'mod ġenerali; għaldaqstant jistieden lill-Kunsill sabiex jadotta pożizzjoni komuni li tistabbilixxi definizzjoni ta' terroriżmu fuq il-bażi tad-Deċiżjoni Qafas tal-Kunsill 2002/475/JHA tat- 13 ta' Ġunju 2002 dwar il-ġlieda kontra t-terroriżmu [3] u li tieħu kont tad-definizzjoni proposta mis-Segretarju Ġenerali preċedenti tan-Nazzjonijiet Uniti, Kofi Annan [4]; 5. Jenfasiżża il-bżonn urġenti li l-miżuri politiċi kollha adottati fil-livell politiku l-aktar għoli fi ħdan l- Istrateġija ta' l-Unjoni Ewropea tal-Ġlieda kontra t-Terroriżmu, fil-Pjan ta' Azzjoni u fl-Istrateġija tal-Ġlieda kontra Radikalizzazzjoni u r-Reklutaġġgħat-Terroriżmu, jiġu mplementati sew u kompletament, sabiex ilmekkaniżmi u l-proposti ambizzjużi msemmija f'dawn id-dokumenti jirriżultaw kemm jista' jkun malajr f'miżuri konkreti u effikaċi fil-qasam tal-ġlieda kontra t-terroriżmu; 6. Jilqgħa l-adozzjoni ta' l-Istrateġija Dinjija għall-Ġlieda kontra t-Terroriżmu u tal-Pjan ta' Azzjoni anness tat- 8 ta' Settembru 2006 mill-Assemblea Ġenerali tan-NU; toħroġ ċara l-ħtieġa li t-terroriżmu fil-forom u fix-xejriet kollha tiegħu, jiġi missielet bil-mezzi kollha possibbli, u b'konformità mal-Karta tan-NU kif huwa rifless fir-Riżoluzzjoni 1624(2005) tal-Kunsill tas-Sigurtà; juri t-tħassib tiegħu għad-dewmien fl-adozzjoni tal-Konvenzjoni Dinjija dwar ir-Terroriżmu Internazzjonali; iħeġġeġ lill-Istituzzjonijiet ta' l-Unjoni Ewropea u lid-diversi Stati Membri biex ikomplu jaħdmu mingħajr waqfien għall-kisba ta' kunsens internazzjonali li jagħmel possibbli, min-naħa waħda, l-adozzjoni tal-Konvenju Dinji, u min-naħa l-oħra, l-implementazzjoni effettiva tal-miżuri stabbiliti, msemmija fl-Istrateġija u fil-Pjan ta' Azzjoni; 7. Jiddispjaċih li, minkejja l-evidenza tat-theddida terroristika, xi Stati Membri għadhom ma ffirmawx u/ jew ma rratifikawx xi wieħed mis-17-il strument universali tan-Nazzjonijiet Uniti fil-qasam tal-ġlieda kontra t-terroriżmu; ifakkar li s'issa, żewġ pajjiżi biss irratifikaw 13-il konvenzjoni, u 78 pajjiż ieħor diġà rratifikaw jew aderixxew ma' 12-il konvenzjoni; jikkunsidra li huwa speċjalment ta' tħassib, madanakollu, li 33 il-pajjiż ieħor irratifikaw jew aderixxew biss ma' 6 jew inqas minn dawn il-konvenzjonijiet internazzjonali; 8. Jistieden lill-Istati Membri ta' l-Unjoni Ewropea u lill-imsieħba tagħhom li għadhom ma għamlux dan, sabiex jadottaw malajr il-leġiżlazzjoni nazzjonali neċessarja għall-implimentazzjoni effettiva ta' dawn il-konvenzjonijiet, u li, tinforma l-korpi relevanti tan-NU kmieni dwar dan; 9. Jirrakkomanda li, fl-azzjonijiet esterni tagħha, l-Unjoni Ewropea għandha tuża l-mezzi xierqa sabiex tħeġġeġ lill-pajjiżi sabiex jissieħbu ma' l-istrumenti universali kollha ta' kontra t-terroriżmu u biex, fejn xieraq, jaddottaw il-leġiżlazzjoni nazzjonali meħtieġa għall-applikazzjoni tad-dispożizzjonijiet tal-konvenji u l-protokolli msemmija, filwaqt li jibbenefikaw ukoll mill-esperjenza teknika tan-NU; 10. Jishaq li l-azzjoni esterna ta' l-Unjoni Ewropea fil-qasam tal-ġlieda kontra t-terroriżmu internazzjonali għandha timmira qabel xejn lejn il-prevenzjoni, sabiex tiżgura li gruppi radikali jew estremisti, kif ukoll Stati ma jirrikorrux għat-terroriżmu u li ma jappoġġjawhx bħala strategija fil-kisba ta' l-għanijiet tagħhom; iħeġġeġ lill-Istati Membri sabiex jiksbu kapaċitajiet istituzzjonali akbar għall-ġlieda kontra t-terroriżmu; jikkonsidra li b'mod ġenerali, l-għanijiet relatati mal-prevenzjoni stipulati mill-Istrateġija ta' l-Unjoni Ewropea għall-Ġlieda kontra t-Terroriżmu jaqblu ma' dan il-għan; 11. Jitlob lill-UE sabiex b'mod partikulari tieħu ħsieb li l-miżuri meħuda fil-ġlieda kontra t-terroriżmu ma jwasslux biex jiġu limitati l-kapaċitajiet tal-midja tal-pajjiżi fin-Nofsinhar biex jittrattaw b'indipendenza totali kwistjonijiet li jirrigwardaw id-drittijiet tal-popolazzjonijiet foqra u vulnerabbli, peress li infomazzjoni bħal din tirrappreżenta element essenzjali għad-definizzjoni ta' l-għajnuna konkreta li għandha tingħata lil dawn il-pajjiżi. 12. Jitlob lill-Istati li magħhom l-UE bdiet negozjati għall-adeżjoni jew li esprimew xewqa li jingħaqdu ma' l-Unjoni Ewropea, sabiex jadottaw miżuri immedjati sabiex ikissru lill-organizzazzjonijiet nazzjonalisti u fanatiċi estremisti li b'mod dirett jopponu lill-prinċipji demokratiċi ta' l-unjoni u li jrawwmu l-animosita' u lmibgħeda razzjali; 13. Itenni l-ħtieġa li għandhu jigi magħmul ċar il-messaġġ li t-terroriżmu mhux aċċettabbli u mhux ġustifikabbli għal kwalunkwe attur statali jew le, fiċ-ċirkostanzi kollha u fil-kulturi kollha, huma x'inhuma l-konsiderazzjonijiet ta' natura politika, filosofika, ideoloġika, razzjali, etnika, reliġjuża jew ta' kwalunkwe natura oħra li jistgħu jintużaw sabiex jiġġustifikawh, u li jinqerdu l-fatturi kollha li jistgħu jiġu sfruttati mit-terroristi bħalma huma d-disumanizzazzjoni tal-vittmi, t-tfaqqiegħ u l-persistenza ta' kunflitti vjolenti, l-iggvernar ħażin, in-nuqqas ta' drittijiet ċivili u l-ksur tad-drittijiet tal-bniedem, id-diskriminazzjoni reliġjuża u etnika, l-esklużjoni politika u l-emarġinazzjoni soċjo-ekonomika; 14. Jikkonsidra li huwa ukoll fundamentali li l-azzjonijiet esterni ta' l-Unjoni Ewropea fil-ġlieda kontra tterroriżmu internazzjonali, filwaqt li jkun konformi mal-każistika relevanti tal-Qorti tal-Ġustizzja tal-Komunitajiet Ewropej u tal-Qorti Ewropea tad-Drittijiet tal-Bniedem, għandu jkollhom l-għan li jipprevjenu litterroristi milli jkollhom aċċess għall-mezzi neċessarji għat-twettiq ta' l-attakki tagħhom, pereżempju billi jċaħduhom mill-opportunita' li jivvjaġġaw, milli jkollhom aċċess għal mezzi ta' komunikazzjoni u li jikkonvertu lil oħrajn, milli jużaw l-Internet għall-għanijiet tagħhom, milli jirċievu appoġġ finanzjarju, milli jwettqu ħasil ta' flus, milli jkollhom aċċess għall-armi, kemm dawk konvenzjonali, nukleari, bijoloġiċi, kimiċi jew radjoloġiċi, u milli faċilment jilħqu l-obbjettivi u l-għanijiet tagħhom; 15. Jikkonsidra li l-miżuri ta' protezzjoni nklużi fl-Istrateġija ta' l-Unjoni Ewropea għall-Ġlieda kontra t- Terroriżmu huma konformi ma dan il-għan, iżda illi l-effettività tagħhom fil-fatt tvarja ħafna, u li jeżistu diversi possibilitajiet oħra fir-rigward ta' l-azzjoni esterna ta' l-Unjoni; 16. Itenni l-ħtieġa tal-ġlieda kontra l-flussi ta' kapital illiċitu u kontra l-ħasil tal-flus fl-Unjoni (permezz ta' l-implimentazzjoni sa Diċembru 2007 tad-Direttiva 2005/60/KE tal-Parlament Ewropew u tal-Kunsill tas- 26 ta' Ottubru 2005 dwar il-prevenzjoni ta' l-użu tas-sistema finanzjarja għall-iskop tal-money laundering u lfinanzjament tat-terroriżmu [5]), kif ukoll barra mill-istess Unjoni, u l-ħtieġa li jsir kontroll effikaċi fuq iddiversi organizzazzjonijiet ta' benefiċenza islamiċi, 17. Jinnota li l-Istati Membri għandhom obbligu lijeżerċitaw viġilanza, u jirrakkomanda li jsir użu deċiżiv ta'l-istrumenti li l-Unjoni għandha għad-dispożizzjoni tagħha fl-azzjonijiet esterna tagħha, sabiex iġġgħel lill- Istati li jagħtu appoġġ lill-gruppi terroristiċi u li jorganizzaw, jiffinanzjaw, jinkoraġġixxu jew jappoġġjaw bi kwalunkwe mezz ieħor l-attivitajiet terroristiċi, jieqfu milli jagħmlu dan, anki jekk neċessarju bl-impożizzjoni ta' sanzjonijiet jew permezz ta' miżuri ta' forza; 18. Jappoġġja bla kundizzjoni l-iżvilupp tal-kapaċita' ta' l-Istati li jimpedixxi t-terroriżmu permezz talpromozzjoni ta' l-Istat tad-Dritt, ir-rispett tad-drittijiet tal-bniedem u t-twaqqif ta' sistemi effikaċi ta' ġustizzja kriminali, u kif ukoll permezz tal-promozzjoni ta' edukazzjoni ta' kwalità tajba ħafna, u tat-tolleranza reliġjuża u kulturali; għal dan il-għan, iħeġġeġ lill-Istati tal-komunità internazzjonali sabiex jizguraw li t-tixwix għal twettiq ta' atti terroristiċi jkun projbit mil-liġi, u li jimpedixxu imġiba ta' dan it-tip, kif huwa mitlub fl- Istrateġija Globali tan-Nazzjonijiet Uniti tal-Ġlieda kontra t-Terroriżmu tat- 8 ta' Settembru 2006; 19. Jikkonsidra li l-iżvilupp tal-kapaċità ta' prevenzjoni jirrikjedi wkoll li l-Istati jopponu direttament liffinanzjar ta' organizzazzjonijiet terroristiċi permezz ta' miżuri prattiċi, ifittxu li jiggarantixxu s-sigurta' tat- trasport (kif stipulat fil-Programm Ewropew għall-Ħarsien ta' Infrastrutturi Kruċjali (EPCIP) (COM(2004) 0702), jagħmlu użu mill-possibilitajiet ta' l-internet biex jiġġieldu kontra t-terroriżmu, u jtejbu l-protezzjoni ta' miri potenzjali tat-terroriżmu, l-kapaċità ta' reazzjoni għall-attakki, kif ukoll isaħħu l-kapaċità ta' l-Istati li jimpedixxu lit-terroristi milli jiksbu armi konvenzjonali jew materjali nukleari, bijoloġiċi, kimiċi jew radjoloġiċi; 20. Jinsisti dwar il-ħtieġa li titkompla d-difiża tad-drittijiet tal-bniedem u tal-libertajiet fundamentali filġlieda kontra t-terroriżmu permezz ta' l-istrumenti internazzjonali disponibbli, filwaqt li jitqies il-fatt li ddrittijiet tal-bniedem huma valur universali u huma element integrali ta' l-azzjoni esterna Ewropea, kif ukoll li l-ksur tagħhom jagħmel ħsara lill-ġlieda kontra t-terroriżmu u jikkostitwixxi falliment tad-demokrazija; għaldaqstant jikkonsidra li l-uniċi strumenti effikaċi fil-ġlieda kontra t-terroriżmu huma l-mezzi legali u li l-attivitajiet kollha li jevadu s-superviżjoni internazzjonali indipendenti, bħall-kunsenji straordinarji jew ħabsijiet li joperaw barra l-qafas legali internazzjonali, għandhom ikunu projbiti mid-Dritt Internazzjonali; 21. Jikkonsidra li huwa fundamentali li jkun hemm riżorsi umani u baġitarji biżżejjed għall-ġlieda kontra t-terroriżmu; jappoġġja d-diversi proposti tal-Kummissjoni f'dan ir-rigward; jipproponi li, fil-każ ta' operazzjoni tal-Politika Ewropea għas-Sigurtà u għad-Difiża (ESPD) kontra t-terroriżmu, l-ispejjeż komuni jkun a karigu tal-Baġit ta' l-Unjoni Ewropea; jappoġġja l-ħolqien ta' fond internazzjonali li jipprovdi għajnuna ekonomika lill-Istati b'inqas riżorsi, sabiex dawn ikunu jistgħu jassumu b'suċċess r-reponsabbilta' tagħhom filġlieda kontra t-terroriżmu; 22. Iqis li l-inklużjoni fil-PDA ta' appoġġ finanzjarjiu relatat ma' għadd? ta' attivitajiet marbuta mal-prevenzjoni u mal-ġlieda kontra t-terroriżmu mhux se jagħmel għajr li jwassal biex tkompli tikkomprometti iżjed il-kwistjoni ta' għajnuna pubblika għall-iżvilupp u l-għan ewlieni tagħha: l-eliminazzjoni tal-faqar; 23. Jinsisti li kull programm ta' l-UE maħsub biex jiżviluppa l-koperazzjoni fil-ġlieda kontra t-terroriżmu, bħalma huma teknoloġiji ta' moniteraġġ u ta' skambju ta' informazzjoni, ikollu klawsola finanzjarja li tirriserva parti mill-baġit għal kwistjonijiet rigward drittijiet fundamentali, kif ukoll għal analiżi ta' impatti oħrajn li ssir b'mod indipendenti; 24. Jinsisti bil-qawwa ma' l-Istati Membri dwar il-fatt li xejn ma jista' jiġġustifika li tiġi ddevjata l-għajnuna għal pajjiżi li huma impenjati biex jitnaqqas il-faqar u biex jinkisbu l-objettivi tal-millennju, biex tingħata lil pajjiżi direttament impenjati fil-gwerra kontra t-terroriżmu; 25. Ifakkar li r-riżorsi finanzjarji supplimentari miksuba permezz ta' implimentazzjoni ta' strumenti finanzjarji innovattivi ma jistgħux jissostitwixxu l-impenji diġa? meħuda fir-rigward tal-PDA u jikkunsidra li ladarba jkunu disponibbli, dawn ir-riżorsi ġodda ma jistgħux iservu biex jiffinanzjaw miżuri ta' prevenzjoni jew ta' ġlieda kontra t-terroriżmu għad-detriment tal-miżuri għall-ġlieda kontra l-faqar, li huwa importanti ħafna li jiġu destinat għalihom dawn ir-riżorsii; 26. Jiġbed l-attenzjoni għall-fatt li l-iżvilupp ta' approċċ komuni għall-ġestjoni tal-fruntieri esterni ta' l- Unjoni Ewropea jista' jkun wieħed mill-elementi tal-ġlieda kontra t-terroriżmu u b'konsegwenza, jesprimi ttħassib tiegħu dwar in-nuqqas ta' uniformità u kwalità tat-tagħmir tekniku disponibbli għall-awtoritajiet responsabbli mill-kontroll tal-fruntieri; 27. Jenfasizza r-rwol kruċjali tas-soċjetà ċivili u ta' l-NGOs għall-promozzjoni tal-ftehim transkulturali u interreliġjuż permezz ta' djalogu kostruttiv; 28. Jikkonsidra li huwa indispensabbli li jiġi żviluppat djalogu interkulturali u miżuri oħra għall-ħolqien tal-fiduċja ġewwa u barra l-UE, filwaqt li għandu jiġi żviluppat, l-ewwelnett, kunċett komuni ta' "djalogu interkulturali" fl-UE; barra minn hekk, jikkunsidra li huwa essenzjali li jiġu eżaminati l-fatturi li jikkontribwixxu għar-radikalizzazzjoni u r-reklutaġġ ta' Musulmani ġewwa u barra l-Ewropa; Dwar il-mezzi disponibbli għall-Unjoni fil-qasam ta' l-azzjoni esterna tagħha għall-ġlieda kontra tterroriżmu 29. Jenfasizza li r-reazzjonijiet għad-dispożizzjoni ta' l-Unjoni Ewropea fil-qasam ta' l-azzjoni esterna filġlieda kontra t-terroriżmu għandhom ħafna aspetti, u l-bżonn li l-Istati Membri jingħaqdu flimkien u jużaw b'mod koerenti l-istrumenti politiċi, preventivi u ta' rażna tagħhom, il-koperazzjoni tal-pulizija u tal-ġudikatura, l-intelligenza u l-kommunikazzjoni kif ukoll kull tip ta' reazzjoni oħra mitluba u appoġġjata min-NU, u li jagħmel parti minn strateġija multilaterali; 30. Ifakkar fir-rakkomandazzjonijiet tiegħu inklużi fir-riżoluzzjoni tiegħu tat- 28 ta' Settembru 2006 [6] u jinsisti b'mod partikulari fuq il-fatt li jekk bil-għan li jkun hemm koperazzjoni għall-iżvilupp jiġu kkunsidrati wkoll għadd kbir ta' objettivi marbuta biss b'mod indirett jew li m'mħandhom x'jaqsmu xejn ma' l-istrateġija definita mill-Kunsens Ewropew għall-Iżvilupp u l-kisba ta' l-Objettivi tal-Millennju għall-Iżvilupp (MDG), li għalihom in-Nazzjonijiet Uniti tindika li hija meħtieġa għajnuna supplimentari annwali ta' 50 miljun USD, se tkompli tiżdied b'mod konsiderevoli d-diffikulta? li jkun hemm azzjoni effikaċi kontra l-faqar; 31. Jitlob lill-Kummissjoni u lill-Istati Membri sabiex isegwu politika antiterroristika li tkun attenta li ma tikkompromettix soluzzjonijiet ipproponuti mill-Koperazzjoni Ewropea għall-Iżvilupp fl-elaborazzjoni u limplimentazzjoni ta' l-istrateġiji maħsuba biex jiġġieldu b'mod effikaċi kontra l-faqar u biex jipprevjenu lkunflitti vjolenti li dejjem qed jitwalu, b'mod partikulari fl-Afrika; 32. Jinsisti li r-reazzjoni adottata mill-UE kontra t-terroriżmu tkun proporzjonata u ffukata sew fuq ilġlieda kontra t-terroriżmu, u b'mod partikulari għandu jitqis il-fatt li sakemm ma jkunx hemm prova kuntrarja, il-miżuri l-aktar produttivi fil-ġlieda kontra l-forom ġodda tat-terroriżmu huma s-servizzi effikaċi ta' informazzjoni u ta' pulizija, fi kliem ieħor, attivitajiet leġittimi imma li ma jagħmlux parti, la mill-politika ta' koperazzjoni għall-iżvilupp, u lanqas mill-ġlieda kontra l-faqar; 33. Isostni, għaldaqstant, il-proposta tiegħu li jagħti aktar koerenza u effettività lill politika kontra t-terroriżmu ta' l-Unjoni fir-relazzjoni tagħha ma' pajjizi terzi permezz ta': a) it-tisħiħ tad-djalogu politikuf'dan r-rigward, b'mod partikulari ma' dawk il-pajjiżi li magħhom l-Unjoni u/jew l-Istati Membri tagħha iffirmaw jew qed jinnegozjaw Ftehimiet ta' Assoċjazzjoni jew ta' Koperazzjoni, b) l-appoġġ politiku u kummerċjali u l-għajnuna għall-iżvilupp lill-pajjiżi islamiċi moderati, kemm firrigward tal-ġlieda kontra t-terroriżmu kif ukoll fir-rigward tar-riformi politiċi, ekonomiċi u soċjali mwettqa f'dawn il-pajjiżi, c) l-intensifikar tad-djalogu u tal-koperazzjoni fil-qasam tal-ġlieda kontra t-terroriżmu, ma' l-imsieħba lprinċipali ta' l-Unjoni (l-Iżrael, il-Ġappun, l-Awstralja, il-Kanada, ir-Russja, eċċ.) u b'mod partikulari ma' l-Istati Uniti, li tinsab fuq quddiem tal-ġlieda kontra t-terroriżmu, mingħajr ma jaffettwaw taħt l-ebda ċirkostanza l-livell ta' ħarsien tad-drittijiet tal-bniedem, d) il-promozzjoni tal-kunsens internazzjonali għall-adozzjoni tal-Konvenzjoni Dinjija dwar it-Terroriżmu Internazzjonali u l-iżvilupp ta' l-Istrateġija Dinjija għall-Ġlieda kontra t-Terroriżmu tan-NU tat- 8 ta' Settembru 2006, inkluża definizzjoni komuni tat-terroriżmu; e) l-esiġenza li l-pajjiżi terzi kollha li l-Unjoni għandha relazzjoni magħhom jiffirmaw u jirratifikaw is-16-il strument universali tan-NU għall-ġlieda kontra t-terroriżmu, kif ukoll il-Protokoll Mhux Obbligatorju tal-Konvenzjoni tan-NU kontra t-Tortura jew Trattamenti jew Pieni Oħra Krudili, Inumani jew Degradanti, f) l-applikazzjoni stretta tal-klawżola kontra t-terroriżmu kif ukoll l-applikazzjoni tal-klawżola dwar iddrittijiet tal-bniedem, inklużi fil-ftehimiet ma' pajjiżi terzi, mingħajr ebda modifiki "ad hoc" li jnaqqsu mis-sustanza tagħhom, g) is-sospensjoni tar-relazzjonijiet politiċi u kummerċjali ma' l-Istati li jippersistu fin-nuqqas ta' twettiq ta' l-obbligazzjonijiet tagħhom li jipprovdu informazzjoni lil-Kumitat kontra t-Terroriżmu tan-NU, h) l-istabiliment ta' Kodiċi ta' Kondotta interistituzzjonali għar-relazzjonijiet esterni ta' l-Unjoni, li ġie propost mill-Parlament Ewropew fir-Riżoluzzjoni tiegħu tal- 25 ta'April 2002, dwar il-Kommunikazzjoni tal-Kummissjoni lill-Kunsill u l-Parlament Ewropew dwar il-Dokument ta'l-Unjoni Ewropea fuq id-drittijiet tal-bniedem u id-demokratiżazzjoni tal-pajjiżi terzi [7] i) it-tisħiħ tal-koperazzjoni ma' l-organizzazzjonijiet internazzjonali u reġjonali li għandhom rwol importanti fiż-żamma tal-paċi u tas-sigurtà dinjija, u l-ewwelnett man-NU (b'mod partikulari il-Kunsill tas- Sigurtà u l-Kumitat kontra t-Terroriżmu ta' l-istess Kunsill, kif ukoll l-Uffiċju tan-NU kontra d-Drogi u l- Kriminalità), l-OSCE, il-Kunsill ta' l-Ewropa u n-NATO, j) il-promozzjoni u l-implimentazzjoni stretta tar-Riżoluzzjoni 1540 (2004) tal-Kunsill tas-Sigurtà tan- NU, bil-għan li jimpedixxi lill-atturi mhux governattivi u lill-Istati li ma jaderixxux mat-Trattat ta' Nonproliferazzjoni Nukleari milli jakkwistaw armi nukleari, kimiċi jew bijoloġiċi, għal-ksib ta'l-istrateġija ta' l-UE kontra l-proliferazzjoni ta' l-armi tal-qerda tal-massa biex jappoġġ u jiżviluppa tinizjattivi ġodda filqasam tad-diżarm nukleari, u l-attivazzjoni mill-ġdid tal-Konferenza tan-Nazzjonijiet Uniti dwar id-Diżarm, k) l-intensifikazzjoni tal-koperazzjoni fir-rigward ta' l-iskambji ta' informazzjoni u koperazzjoni bejn isservizzi ta' sigurtà u ta' l-intelliġenza inkluża l-intelliġenza militari, u l-pulizija, il-ġudikatura u l-awtoritajiet tad-dwana ta' l-Istati Membri, inklużi maċ-Ċentru Konġunt tas-Sitwazzjoni (SitCen), l-Aġenzija Ewropea għal-Ġestjoni ta' Koperazzjoni ta' Operazzjonijiet fil-Fruntieri Esterni (Frontex), Europol, Interpol u Eurojust u d-diversi awtoritajiet kompetenti fil-livell Ewropew, il-Koordinatur ta' Kontra t-Terroriżmu Gijs De Vries u l-Kummissarju responsabbli għall-Ġustizzja, Libertà u Sigurtà, Franco Frattini; ittisħieħ tal-protokolli ta' sigurtà u l-interoperabilità, billi l-attivitajiet ta' l-aġenziji ta' intelliġenza u dawk ta' nfurzar tal-liġi jinżammu separati kif stipulat f'diversi kostituzzjonijiet nazzjonali, u bil-kundizzjoni li jsir skrutinju parlamentari u ġudizzjarju, l) l-organizzazzjoni ta' laqgħat regolari (mill-inqas darba fis-sena) bejn il-Ministri responsabbli ta' l-Istati Membri, il-Kummissarju tal-Libertà, Sigurtà u Ġustizzja, kif ukoll il-Koordinatur ta' l-UE għall-Ġlieda kontra t-Terroriżmu u d-diretturi tal-Europol, Eurojust, SitCen u Frontex, u li għandhom jiġu dedikati esklussivament għall-ġlieda kontra t-terroriżmu internazzjonali, m) il-promozzjoni ta' kunsens dinji dwar il-ħtieġa li jintemmu l-attivitajiet bankarji "off-shore" u forom oħra ta'kenn fiskali mhux trasparenti li jintużaw mit-terroristi sabiex jgħattu t-tranżazzjonijiet finanzjarji tagħhom. n) l-implimentazzjoni tal-Protokoll dwar il-Manifattura ta' u l-Ittrafikar Illegali ta' l-Armi tan-Nar, Partijiet u Komponenti tagħhom u Munizzjon, li hija tissuplimenta l-Konvenzjoni tan-NU kontra l-Kriminalita' Organizzata Transnazzjonali u l-Programm ta' Azzjoni tan-NU biex Jipprevjeni, Jiġġieled Kontra u Jeqred it-Traffikar Illegali ta'l-Armi Żgħar u l-Armi Ħfief fl-Aspetti Kollha Tiegħu, o) it-tisħiħ tal-forza militari ta' kontra t-terroriżmu permezz tat-taħriġ u miżuri oħra, p) iż-żieda fil-kompetenzi tal-Europol, sabiex jiġi żgurat li l-irwol tagħha fil-ġlieda kontra t-terroriżmu jkun effettiv, q) it-tisħiħ tal-koperazzjoni ma' l-Istati Uniti fir-rigward ta' skambji ta' informazzjoni u koperazzjoni bejn is-servizzi tas-sigurtà u ta' l-intelliġenza, kif ukoll il-pulizija, il-ġudikatura u l-awtoritajiet tad-dwana, r) it-tisħiħ tal-koperazzjoni bejn il-forzi speċjali ta' l-Istati Membri u dawk ta' pajjiżi terzi; 34. Jilqa' b'soddisfazzjon id-diversi inizjattivi meħuda sabiex iħeġġu d-djalogu, it-tolleranza u l-ftehim bejn kulturi, ċiviltajiet u reliġjonijiet differenti; jikkunsidra li l-idea tal-ħolqien ta' "Ċittadinanza Ewromediterranja" huwa eżempju ta' inizjattiva konkreta b'firxa wiesgħa li tista' tgħin sabiex tippreżenta fehmiet differenti dwar il-futur komuni tar-reġjun; 35. Jenfasizza l-ħtieġa ta' aktar koperazzjoni u koordinazzjoni ma' l-Istati Uniti fil-ġlieda kontra t-terroriżmu internazzjonali, filwaqt li jenfasizza l-ħtieġa li jiġu mħarsa l-prinċipji fundamentali tad-drittijiet talbniedem; 36. Jenfasizza l-ħtieġa li jiżdiedu s-setgħat u r-riżorsi disponibbli għall-Koordinatur ta' l-UE għall-Ġlieda kontra t-Terroriżmu, (b'rifenza partikolari għar-riżorsi inadegwati għad-dispożizzjoni tiegħu), sabiex il-ħidma tiegħu ikollha impatt u viżibilità akbar; 37. Jistieden lill-Kummissjoni u lill-Kunsill biex fir-relazzjonijiet esterni tagħhom, jinsistu li jiġi ffirmat u ratifikat l-Istatut ta' Ruma u konsegwentement, li t-terzi pajjiżi kollha għandhom jirrikonoxxu b'mod universali li l-ġurisdizzjoni tal-Qorti Kriminali Internazzjonali (ICC) hi ta' natura li torbot, ul-atti ta' terroriżmu fil-ġurisdizzjoni tagħha, minħabba li dawn huma reati kontra l-umanità; 38. Jistieden lill-Kunsill, lill-Kummissjoni u lill-Gvernijiet ta' l-Istati Membri sabiex jieħdu azzjoni prattika u effikaċi fl-implimentazzjoni tal-proskrizzjoni ta' l-organizzazzjonijiet terroristiċi; 39. Jikkunsidra li huwa essenzjali li jħeġġeġ stabilità akbar barra mill-Unjoni permezz ta' l-użu ta' listrumenti, il-programmi u r-riżorsi kollha disponibbli fil-qasam ta' l-azzjoni esterna, inklużi: a) l-Istrument għall-Istabilità l-ġdid, stabbilit mir-Regolament (KE) Nru 1717/2006 tal-Parlament Ewropew u tal-Kunsill tal- 15 ta' Novembru 2006 [8] li għandu joffri bażi ġuridika ġdida għall-assistenza fit-tul filġlieda kontra t-terroriżmu, in-nonproliferazzjoni ta' armi ta' qerda tal-massa, il-ġlieda kontra l-kriminalità organizzata, id-diżarm konvenzjonali u s-sigurtà tal-bniedem; ifakkar id-dikjarazzjoni tal-Kummissjoni dwar il-miżuri tal-ġlieda kontra t-terroriżmu annessa ma' l-Istrument għall-Istabilità, li fiha l-Kummissjoni impenjat ruħha li l-miżuri kollha tal-ġlieda kontra t-terroriżmu ffinanzjati taħt l-Istrument imsemmi jkunu jirrispettaw l-obbligi kollha tad-drittijiet tal-bniedem u tal-Dritt Umanitarju relatat, u li l-Kummissjoni għandha tissorvelja li dawn jiġu rrispettati mill-pajjiżi benefiċjarji, b) l-appoġġ, wara li jidħol fis-seħħ dan l-Istrument, ta' l-istrateġija ta' għajnuna mfassla mill-Kummissjoni sabiex tgħin lil pajjiżi terzi jiffaċċjaw it-theddida terroristika permezz tal-programmi ta' l-Istrument Ewropew ta' Viċinat u Sħubija (ENPI) permezz tar-Regolament (KE) Nru 1638/2006 tal-Parlament Ewropew u l-Kunsill ta' l- 24 ta'Ottubru 2006 [9], l-Istrument ta' Stabilità u permezz tax-xejra dominanti mogħtija lill-assistenza ta' kontra t-terroriżmu fil-programmi kollha tagħha ta' assistenza, kif mitlub mill-Kunsill Ewropew, c) l-estensjoni ta' l-imsemmija strateġija ta' assistenza għall-oqsma kollha ta' azzjoni esterna ta' l-Unjoni u għall-programmi l-kbar kollha ta' għajnuna għall-iżvilupp, ħlief dawk ta' għajnuna umanitarja, li flessenza tagħhom huma inkundizzjonati, d) it-tisħiħ ta' l-użu tal-Mekkaniżmu ta' Reazzjoni Rapida Ċivili u Militari, e) li l-Kunsill u l-Kummissjoni jiżguraw li l-attenzjoni għall-vittmi tat-terroriżmu ssir il-pedament tal-politika ta' l-Unjoni f'dan il-qasam, u b'hekk jiġi żgurat li l-vittmi ġew meqjusa b'mod sħiħ, sabiex dawn jiġu mismugħa, jinżammew infurmati u jingħataw kull assistenza, f) il-ħolqien ta' Uffiċċju simili fil-kuntest ta' l-Istrateġija Ġdida Kontra t-Terroriżmu tan-NU, tat- 8 ta' Settembru 2006 maħsub sabiex jagħti għajnuna lill-vittmi tat-terroriżmu, indipendentement miċ-ċittadinza tagħhom; 40. Iħeġġeġ lill-Kummissjoni biex fl-iqsar żmien possibbli tippreżenta komunikazzjoni li telenka l-mekkaniżmi u l-programmi ta' għajnuna eżistenti għat-tnaqqis u l-iffaċjar tat-theddida għas-sigurtà ta' l-Unjoni u taċ-ċittadini tagħha, liema Komunikazzjoni tkun tinkludi, b'mod partikulari, proposti u rakkomandazzjonijiet sabiex tittejjeb l-effettività u l-koerenza tal-programmi ta' assistenza ta' l-Unjoni; 41. Jistieden lill-Istati Membri sabiex jikkontribwixxu aktar għal analiżi integrata tat-theddida fil-livell ta' l-UE, billi jżidu t-trażmissjoni ta' tagħrif lis-SITCEN fis-Segretarjat tal-Kunsill ta' l-UE; jistieden lill-Istati Membri sabiex iżidu l-persunal u r-riżorsi għad-dispożizzjoni taċ-Ċentru ta' Sitwazzjoni (SITCEN) u biex jagħmul aktar użu ta' lgħall-analiżi integrati u uniċi tiegħu dwar it-terroriżmu, li jinkludu tagħrif dwar theddidiet esterni u informazzjoni mingħand is-servizzi interni ta' sigurtà u mingħand l-Europol; 42. Jirrakkomanda li jiġu adottati miżuri sabiex tiġi stabbilita konfigurazzjoni ġdida ta' laqgħat tal-Kunsill, li fihom jiltaqgħu l-ministri ta' l-affarijiet barranin u l-ministri ta' l-intern meta tiġi diskussa l-kwistjoni talġlieda kontra t-terroriżmu; 43. Jirrakkomanda l-implimentazzjoni tad-dispożizzjonijiet tat-Trattat UE dwar l-ESDP fir-rigward talġlieda kontra t-terroriżmu, id-Dikjarazzjoni dwar il-ġlieda kontra t-terroriżmu tal- 25 ta' Marzu 2004, il-Pjan ta' Azzjoni adottat mill-Kunsill Ewropew fil- 21 ta' Settembru 2001, u l-Istrateġija tal-Ġlieda kontra t- Terroriżmu fl- 14 u l- 15 ta' Diċembru 2005, bl-adozzjoni ta' miżuri bħal: a) it-tiswir konġunt ta' pjanijiet ta' kontinġenza biex jagħtu effettività lill-klawżola ta' solidarjetà permezz ta' assistenza reċiproka, fid-Dikjarazzjoni dwar il-Ġlieda kontra t-Terroriżmu, b) l-użu, meta jkun neċessarju, ta' operazzjonijiet tal-pulizija u/jew militari speċifiċi fil-qafas ta' l-ESDP bħala parti mir-risposta ta' l-Unjoni għat-terroriżmu, c) l-adattament tal-kariġi ġodda tal-koperazzjoni strutturata permanenti u tat-taqsimiet tal-ġlied previsti fil-Protokoll 23 tat-Trattat biex tiġi stabbilita Kostituzzjoni għall-Ewropa, d) l-abrogazzjoni tar-regola ta' l-unanimità fir-rigward ta' ċerti oqsam tal-ambiti ta' koperazzjoni tal-pulizija u dik ġudizjarja fil-qasam kriminali, Dwar il-kontroll parlamentari tal-ġlieda kontra t-terroriżmu internazzjonali min-naħa ta' l-Istituzzjonijiet ta' l-Unjoni 44. Jiġbed l-attenzjoni għall-importanza kbira li għandha l-prevenzjoni fil-ġlieda kontra t-terroriżmu internazzjonali, u għall-ħtieġa li l-informazzjoni kollha miksuba permezz ta' sistemi ta' informazzjoni effiċjenti u ta' min joqgħod fihom tinqasam f'ħin reali ma' l-Istati Membri l-oħra u ma' l-Istituzzjonijiet l-oħra ta' l-Unjoni, kif ukoll għall-ħtieġa ta' analiżi rigoruża u professjonali tar-rapporti magħmula mis-servizzi differenti tal-pulizija u ta' l-intelliġenza; 45. Jitlob lill-Kunsill jirrevedi u jaġġorna l-Ftehima Interistituzzjonali ta' l- 20 ta' Novembru 2002 bejn il-Parlament Ewropew u l-Kunsill dwar l-aċċess min-naħa tal-Parlament Ewropew għall-informazzjoni sensittiva tal-Kunsill fil-qasam tal-politika dwar is-sigurta u d-difiża [10], sabiex jiġi mtejjeb il-proċess attwali ta' trażmissjoni ta' informazzjoni klassifikata, u tiġi garantita t-trażmissjoni lill-Parlament Ewropew ta' l-informazzjoni kollha disponibbli rigward l-ġlieda kontra t-terroriżmu internazzjonali, u jiġi żġurat li fl-ebda kaz m'għandu jiġi miċħud informazzjoni li, fl-ambitu intern, ġiet jew kienet tiġi, jew, trażmessa lill-Parlament nazzjonali mill-gvernijiet rispettivi ta' l-Istati Membri jew l-organizzazzjonijiet internazzjonali li jagħmlu parti minnhom; 46. Jistieden lill-Kunsill biex fir-Rapport annwali tiegħu dwar is-CFSP, ma jillimitax ruħu għall-attivitajiet ta' l-Unjoni fil-qasam tal-ġlieda kontra t-terroriżmu, iżda li fuq il-bażi ta' l-Artikolu 21 tat-Trattat ta' l-UE, jikkonsulta verament lill-Parlament Ewropew dwar l-aspetti prinċipali u l-għażliet bażiċi ta' din il-ġlieda, li hija prijorità ta' l-Istrateġija Ewropea għas-Sigurtà, ta' l-azzjoni esterna ta' l-Unjoni u tas-CFSP kollha kemm hi; jikkunsidra li huwa indispensabbli li l-Parlament jiġi infurmat u kkonsultat fil-każ ta' attakk terroristiku kbir, jekk hu neċessarju permezz tal-Kumitat Speċjali previst fil-Ftehima Interistituzzjonali ta' l- 20 ta' Novembru 2002; 47. Jikkunsidra li d-Djalogu Politiku ta' Livell Għoli għall-Ġlieda kontra t-Terroriżmu li jgħaqqad lill-Parlament Ewropew, lill-Kunsill u lill-Kummissjoni kull sitt xhur, huwa eżempju tajjeb tal-possibilitajiet li jeżistu għal koperazzjoni interistituzzjonali indispensabbli fil-ġlieda kontra t-terroriżmu; jipproponi li dawn il-laqgħat isiru mill-inqas darba kull tliet xhur u li fid-Delegazzjoni tal-Parlament Ewropew jieħdu sehem ukoll il-Presidenti tal-Kumitati Permanenti tat-tliet oqsma ewlenin ta' azzjoni esterna (Affarijiet Barranin, Kummerċ Internazzjonali u Koperazzjoni għall-Iżvilupp); 48. Jitlob li r-Rapporti mħejjija mis-SITCEN għall-Kunsill ta' l-Unjoni jiġu mgħoddija b'mod regolari lill-Parlament Ewropew, jekk neċessarju skond il-modalitajiet previsti fil-Ftehima Interistituzzjonali msemmija hawn fuq; 49. Jikkunsidra li huwa ta'importanza fundamentali li l-Parlament Ewropew jinvolvu ruħu mill-qrib filmekkaniżmu eżekuttiv tal-klawżola ta' solidarjetà (li l-introduzzjoni tagħha ġiet approvataFid-Dikjarazzjoni dwar il-Ġlieda Kontra T-Terroriżmu), essenzjalment fil-każijiet fejn id-deċiżjonijiet adottati ikollhom implikazzjonijiet għall-qasam ta' l-ESDP; 50. Jistieden lill-Kummissjoni u lill-Koordinatur Ewropew tal-Ġlieda kontra t-Terroriżmu biex jippreżentaw rapport annwali quddiem il-Parlament Ewropew dwar żviluppi fl-attivitajiet tagħhom f'dan il-qasam, u biex jieħdu kont ta' l-osservazzjonijiet u r-rakkomandazzjonijiet tal-Parlament Ewropew dwar dan ir-rigward; 51. Iħeġġeġ mill-ġdid lill-Kunsill sabiex jinforma lill-Parlament dwar l-aġġornamenti regolari tal-Pożizzjoni Komuni tal-Kunsill 2001/931/CFSP tas- 27 ta' Diċembru 2001, dwar l-applikazzjoni ta' miżuri speċifiċi tal-ġlieda kontra t-terroriżmu [11] (lista ta' gruppi u organizzazzjonijiet terroristiċi), u ta' l-evoluzzjoni tagħhom sa mill-2001; 52. Jimpenja ruħu li jistabbilixxi djalogu msaħħaħ mal-Parlamenti nazzjonali fir-rigward tal-ġlieda kontra t-terroriżmu internazzjonali, bil-għan li jiżguraw kontroll parlamentari konġunt ta' l-attivitajiet tad-diversi servizzi ta' sigurtà u ta' intelliġenza, meta wieħed iqis li bħala rappreżentant tal-popli ta' l-Unjoni Ewropea, il-Parlament Ewropew għandu jeżerċita kontroll pubbliku u trasparenti fuq il-miżuri adottati mill-Unjoni filqasam tal-ġlieda kontra t-terroriżmu, inklużi l-attivitajiet tal-Koordinatur Ewropew tal-Ġlieda kontra t-Terroriżmu u tal-korpi differenti dedikati għall-ħidma msemmija; * * * 53. Jagħti istruzzjonijiet lill-President tiegħu biex jgħaddi din ir-Riżoluzzjoni lill-Kunsill Ewropew, lill-Kunsill, lill-Kummissjoni, lill-Gvernijiet u lill-Parlamenti ta' l-Istati Membri, lill-Kunsill ta' l-Ewropa, lin-Nazzjonijiet Uniti u lill-aġenziji speċjalizzati tagħha. [1] ĠU L 139, 29.5.2002, p. 9. Regolament kif l-aħħar emendat mir-Regolament (KE) Nru 14/2007 (ĠU L 6, 11.1.2007, p. 6). [2] ĠU C 124, 25.5.2006, p.241. [3] ĠU L 164, 22.6.2002, p. 3. [4] Ma' l-azzjonijiet diġa proskritti minn konvenzjonijiet eżistenti, kwalunkwe azzjoni tikkostitwixxi att ta' terroriżmu jekk tkun intenzjonata li tikkawża mewt jew offiżi ġravi fuq il-persuna ċivili jew fuq persuni non-kombattenti bliskop li jintimidaw populazzjoni jew illi jġielu lil Gvern jew lil organiżżazzjoni internazzjonali biex tagħmel jew tonqos milli tagħmel kwalunkwe azzjoni (Definizzjoni kif oriġinarjament proposta mill-Panel ta' Livell Għoli dwar it-Theddid, l-Isfidi u l-Bidla fir-Rapport tiegħu tat- 2 ta' Diċembru 2004). [5] ĠU L 309, 25.11.2005, p 15. [6] Testi Adottati, P6_TA(2006)0382. [7] ĠU C 131 E, 5.6.2003, p.147. [8] ĠU L 327, 24.11.2006, p.1. [9] ĠU L 310, 9.11.2006, p.1. [10] ĠU C 298, 30.11.2002, p.1. [11] ĠU L 344 28.12.2001, p.93. --------------------------------------------------